Henry Lewis - Jonathan Sayer - Henry Shields KOMEDIA PANKKIRYÖSTÖSTÄ Sama tekijäkolmikko, joka kirjoitti hittikomedian Näytelmä, joka menee pieleen (Arena-näytt
Sama tekijäkolmikko, joka kirjoitti hittikomedian Näytelmä, joka menee pieleen (Arena-näyttämö 2022–2023), on luonut jälleen aivan pähkähullun pyörityksen, jossa lopulta ei enää tiedä mille nauraa, mutta nauraa kuitenkin, ja kovaa! Helsinki, vuosi 1958. Vanki Roger Rahikainen on suunnitellut kaikkien aikojen ryöstön yhdessä vanginvartija Tauno Kyykän kanssa. Tarkoitus on murtautua Hakaniemen Osakepankkiin, jossa säilytetään valtavaa timanttia. Samaan aikaan Hakaniemen Osakepankissa pankinjohtaja Jorma Kuusikko alaisineen virittää pankin turvajärjestelmiä äärimmilleen, jotta mittaamattoman arvokas timantti pysyisi turvassa. Pankinjohtajan tytär Aino on tavannut uuden hurmaavan poikaystävän Veikan. Todelliset ongelmat alkavat, kun Veikka päätyy mukaan Roger Rahikaisen ryöstöporukkaan, varsinkin kun Rahikainen sattuu olemaan myös Ainon ex-heila. Huijareita kaikki, ja siksi koko suunnitelmasta tulee uskomaton odottamattomien sattumien sarja. Komedia pankkiryöstöstä on täydellisen ajoituksen läheltä piti -farssikomedia, jossa nostalginen entisajan Helsinki yhdistyy säkenöivän kekseliääseen juoneen ja rikollisen hauskoihin käänteisiin ohjaajavelho Samuel Harjanteen näpeissä. Kun mukana on vielä timantinkovat komedianäyttelijät kuten Rauno Ahonen, Risto Kaskilahti, Jouko Klemettilä, Merja Larivaara, Martti Manninen, Sauli Suonpää, Linnea Leino ja Samuel Kujala, olemme todellisen kulta-aarteen äärellä. Komedia pankkiryöstöstä tulee varastamaan sydämesi, ja irrottaa näppärällä ja varmalla otteella katsomosta monet raikuvat naurut. Rooleissa: Samuel Kujala, Linnea Leino, Sauli Suonpää, Rauno Ahonen, Risto Kaskilahti, Jouko Klemettilä, Merja Larivaara, Lasse Lipponen, Kai Lähdesmäki, Martti Manninen, Samuli Pajunen, Raili Raitala, Kaisa Torkkel Esitysoikeuksien valvoja: Nordic Drama Corner Kirjailijat: Henry Lewis, Jonathan Sayer, Henry Shields Suomennos: Paavo Leppäkoski Ohjaus: Samuel Harjanne Lavastus: Jani Uljas Pukusuunnittelu: Elina Vättö Valo- ja videosuunnittelu: William Iles, Toni Haaranen Äänisuunnittelu: Kai Poutanen Naamioinnin suunnittelu: Milja Mensonen Dramaturgi: Henna Piirto
Henry Lewis - Jonathan Sayer - Henry Shields KOMEDIA PANKKIRYÖSTÖSTÄ
Helsingin Kaupunginteatteri, Suuri näyttämö
Pirjo Tuominen - Miika Muranen KURTTURUUSUT Kurtturuusut on lämminhenkinen komedia ystävyydestä, rakkaudesta ja ikääntymisestä.
Pirjo Tuominen - Miika Muranen KURTTURUUSUT Kurtturuusut on lämminhenkinen komedia ystävyydestä, rakkaudesta ja ikääntymisestä. Paula, Eini, Erika ja Sirkka – neljä seitsemänkymppistä leskinaista, ystävykset, Kurtturuusut. Naiset jakavat yhdessä elämäänsä, ja jaettavaa riittää. He eivät jää vaivojansa valittelemaan, vaan elävät itsensä näköistä elämää, nauttivat täysillä ja pitävät hauskaa yhdessä. Mutta jotain puuttuu. Rakkaus. Kurtturuusut syöksyvät rakkauden etsintään rohkeasti, sillä jos haluaa jotain tehdä, se on tehtävä nyt. Naiset alkavat tapailla erilaisia miehiä, joukossa niin vanhoja tuttuja kuin netin kautta löytyneitä uusia tuttavuuksia. Syntyy draamaa, komiikkaa, elämää. Kurtturuusut on hehkuva ystävyyden ylistys ja korkealle kohotettu malja ikääntymisen iloille ja elämän kaikille sävyille! Näytelmä perustuu Pirjo Tuomisen samannimiseen myyntimenestysromaaniin (Tammi 2024), ja sen dramatisoi ja ohjaa Miika Muranen. Rooleissa: Helena Haaranen, Sari Havas, Aino Seppo, Leenamari Unho, Pekka Huotari, Lasse Karkjärvi, Santeri Kinnunen, Vappu Nalbantoglu, Mikko Vihma Oikeuksien valvoja: Nordic Drama Corner Kirjailija: Pirjo Tuominen Dramatisointi ja ohjaus: Miika Muranen Dramaturgi: Sanna Niemeläinen Lavastus: Katariina Kirjavainen Pukusuunnittelu: Laura Dammert Valo- ja videosuunnittelu: Mika Haaranen Äänisuunnittelu: Jaakko Virmavirta Naamioinnin suunnittelu: Aino Hyttinen
Helsingin Kaupunginteatteri, Pieni näyttämö
Maja Zade STATUS QUO I Status quo är kvinnorna chefer och männen kokar kaffet.
Maja Zade STATUS QUO På scen: Alexander Wendelin, Vuokko Hovatta, Peter Kanerva, Tiina Peltonen, Pia Runnakko, Joachim Wigelius
I Status quo är kvinnorna chefer och männen kokar kaffet. Vi följer Mikael, en ung man i början av sin karriär, som navigerar genom en rad yrken – från fastighetsmäklare till apotekspraktikant och skådespelare på en teater. Överallt möts han av samma mönster: diskriminering, manipulation och sexuella närmanden. Hemma sköter Mikael hushållet och försöker vara en god partner, men i ett samhälle där kvinnorna bestämmer är varje Mikael inget mer än en Micke. Maja Zades pjäs skildrar med fyndig komik hur bekanta roller och världar blir absurda när man vänder upp och ner på könsrollerna. Uppföranderätt: Agency North / Colombine Teaterförlag Översättning: Gunilla Hemming Regi och koreografi: Jakob Höglund Scenografi, dräktdesign och design av dockor: Heini Maaranen Dockinstruktör: Riina Tikkanen Ljusdesign: Ainu Palmu Komposition och ljuddesign: Tony Sikström Maskdesign: Jaana Nykänen Dramaturg: Henna Piirto
Tuula ja Pirkko vierailevat studio Pasilassa! Tuula ja Pirkko on viriili, yhteensä n.
Tuula ja Pirkko vierailevat studio Pasilassa! Tuula ja Pirkko on viriili, yhteensä n. 170-vuotias parivaljakko Ala-Vittulasta. He eivät oikeastaan juuri pidä toisistaan, mutta jostain tuntemattomasta syystä he ovat viettäneet koko elämänsä hyvin tiiviisti yhdessä. Toisin kuin vanhuksista ehkä yleensä luullaan, ikä ei ole jalostanut heitä seesteiseen suuntaan. Päinvastoin. Tuula rakastaa Cindy Crawfordia ja turvavälejä, Pirkko ei anna arvoa lastenlastensa savitöille eikä piirustuksille, eikä hän edelleenkään osaa leipoa. Tuula ja Pirkko on jätetty hankalan luonteensa vuoksi koronakaranteenin rauhaan jo hyvän aikaa sitten, ja siksi heillä on kaikki maailman aika elellä elämäänsä juuri niin kuin he itse lystäävät. Erinäisten sattumien jälkeen Tuula ja Pirkko päättävät karistaa pölyt matkalaukuistaan, suunnata maalliset tomumajansa Finavian lippuluukulle, maksaa lentoveronsa kenties viimeisen kerran ja suunnistaa kohti Fuengirolan aurinkoista costaa. Eikä aikaakaan, kun Toron varjossa käydään tähänastisen elämän ehkä tärkeimmät keskustelut. Tällä matkalla saavat kyytiä niin Tuulan ja Pirkon tyttärien luutuneet asenteet äitejään kohtaan, kuin patriarkaattinen machokulttuurikin. Löytyykö Fugen rannalta romanssi, ökyjahti vai Sean Conneryn rintakarva? Esitys on kunnianosoitus hömelyydelle, elämänilolle, vapaalle tahdolle, tajunnanvirralle, omaehtoisuudelle, tyhmille jutuille, unelmille, ihmisyydelle, ihmisen lajityypilliselle tarpeelle valloittaa tuntemattomia alueita sekä itsemääräämisoikeuden tärkeydelle. Käsikirjoitus, ohjaus sekä lavalla: Ria Kataja, Minna Kivelä Valosuunnittelu: Niina Sivén Äänisuunnittelu: Esko Paavola
Satu Rämö – Satu Rasila HILDUR Satu Rämön kansainväliseen suosioon noussut dekkari-ilmiö saapuu Helsinkiin! Satu Rasilan dramatisoima aivan uusi teatteriversio
Satu Rämö – Satu Rasila HILDUR Satu Rämön kansainväliseen suosioon noussut dekkari-ilmiö saapuu Helsinkiin! Satu Rasilan dramatisoima aivan uusi teatteriversio Hildurista saa ensi-iltansa Arena-näyttämöllä 28. tammikuuta. Näytelmä perustuu Hildur-dekkarisarjan ensimmäiseen ja samannimiseen osaan (WSOY 2022) ja tekee oikeutta Rämön menestysteoksen pohjoiselle mystiikalle – unohtamatta kutkuttavan jännittävän murhamysteerin pienimpiäkään käänteitä. Tulos on aitoon nordic blue -henkeen hengittävä teatteriteos, jossa Islannin karu kauneus ja ihmismielen syvyydet kohtaavat näyttämöllä. Hildur kertoo rikosetsivä Hildur Rúnarsdóttirista (Elena Leeve) ja vie katsojat Islannin myyttisille Länsivuonoille, jossa Hildur selvittää kotikaupungissaan tapahtuneita murhia yhdessä suomalaiskollega Jakobin (Paavo Kinnunen) kanssa. Traumojensa kanssa taisteleva Hildur ja menneisyyttään pakeneva Jakob joutuvat keskelle omituista rikosvyyhtiä, joka kytkeytyy järisyttävästi Hildurin omaan lapsuuteen. Hildur kutoo katsojan tiukasti mukaan tihenevään jännitykseen, kun menestysdekkari herää näyttämöllä henkiin. Arena-näyttämö on osoittanut paikkansa maan ykkösdekkarinäyttämönä, jossa myös Hildurin tiivistunnelmainen tarina pääsee oikeuksiinsa ja asettuu komeasti viime vuosien Agatha Christie -dekkarisovitustemme joukkoon. Rooleissa: Elena Leeve, Paavo Kinnunen, Sari Haapamäki, Sanna-June Hyde, Linda Hämäläinen, Unto Nuora, Jari Pehkonen, Ursula Salo, Mauno Terävä Esitysoikeuksien valvoja: Agency North Kirjailija: Satu Rämö Dramatisointi: Satu Rasila Ohjaus: Tuomas Parkkinen Dramaturgi: Ari-Pekka Lahti Lavastus: Antti Mattila Pukusuunnittelu: Elina Kolehmainen Valo- ja videosuunnittelu: Petteri Heiskanen Videosuunnittelu: Toni Haaranen Äänisuunnittelu: Eradj Nazimov Naamioinnin suunnittelu: Jutta Kainulainen
Merja Larivaara SENIORISOPPA Kauniita joululauluja, yhdessäoloa, tunnelmaa ja tarinoita Helsingin Kaupunginteatterin suurella näyttämöllä.
Merja Larivaara SENIORISOPPA Kauniita joululauluja, yhdessäoloa, tunnelmaa ja tarinoita Helsingin Kaupunginteatterin suurella näyttämöllä. Tervetuloa virittäytymään yhdessä joulutunnelmaan! Seniorisoppa® on tapahtuma, johon voi tulla yksin, kaksin tai isommallakin porukalla. Seuraa löytyy, ja aina saa laulaa myös mukana! Seniorisoppa®-konsepti on näyttelijä Merja Larivaaran ideoima. Hän on mukana koko tapahtuman ajan paitsi musisoimassa, myös jutustelemassa sekä saattelemassa konserttivieraita kotimatkalle. Lipun hintaan sisältyy konsertti (kesto noin 45 minuuttia) suurella näyttämöllä sekä tarjoilu suuren näyttämön lämpiössä. Konsertin tarjoilu sisältää kahvin/teen ja pullan. Esiintyjät ilmoitetaan lähempänä esitystä. Ovet lämpiöön avataan 45 min. ennen, tarjoilu konsertin jälkeen. Tilaisuuden kesto yhteensä n. 1 t 30 min. Huom! Lipunmyynti päättyy neljää (4) päivää ennen tapahtumaa tarjoiluvarauksista johtuen. Lisätietoa
Édouard Louis VÅLDETS HISTORIA Våldets historia är en gripande berättelse om klasskillnader, våld och den snäva mansrollen.
Édouard Louis VÅLDETS HISTORIA Våldets historia on koskettava kertomus luokasta, väkivallasta ja kapeasta miehen mallista. Näytelmä perustuu ranskalaisen kirjailijan Édouard Louis’n menestysromaaneihin En finir avec Eddy Bellegueule ja Histoire de la violence. Näytelmän ensimmäinen osa on Eddy-pojan kasvukertomus pikkukaupungissa Pohjois-Ranskassa. Eddyn elämää varjostavat oman perheen köyhyys ja julma koulukiusaaminen. Näytelmän toinen osa käsittelee aikuiseksi kasvaneen kirjailijan kohtaamaa seksuaalista väkivaltaa ja siitä toipumista. Vaikka Louis’n romaanien lähtökohdat ovat hurjat, esityksen pyrkimyksenä on käsitellä vaikeita aiheita lempeästi ja monipuolisesti teatterin keinoin. Ohjaaja Jakob Höglund on tunnettu koreografisesta ja musiikillisesta näyttämökielestään, jota hän haluaa kehittää myös tässä teoksessa. Esityksen musiikin säveltää Elia Lombardini. Édouard Louis kirjoitti esikoisteoksensa vain 21-vuotiaana, ja romaanista tuli heti julkaisun jälkeen sekä kriitikoiden että yleisön rakastama Ranskassa. Louis’n teoksia on käännetty kymmenille kielille ja niiden pohjalta on tehty teatteriesityksiä ympäri maailmaa. Lilla Teaternin Våldets historia on ensimmäinen kerta, kun Louis’n teoksia nähdään Suomessa näyttämöllä. Maskdesign: Jaana Nykänen Dramaturg: Henna Piirto
Våldets historia är en gripande berättelse om klasskillnader, våld och den snäva mansrollen. Pjäsen bygger på den franska författaren Édouard Louis’ hyllade romaner En finir avec Eddy Bellegueule och Histoire de la violence. Den första akten skildrar Eddys uppväxt i en småstad i norra Frankrike, där hans liv präglas av familjens fattigdom och grym mobbning. Den andra akten behandlar det sexuella våld som den vuxna författaren utsätts för och återhämtningen därefter. Trots de brutala utgångspunkterna i Louis’ romaner vill föreställningen med teaterns medel skildra den svåra tematiken på ett inkännande och nyanserat sätt. Regissören Jakob Höglund är känd för sitt koreografiska och musikaliska scenspråk, vilket han vill vidareutveckla även i detta verk. Den nyskrivna musiken komponeras av Elia Lombardini. Édouard Louis skrev sin debutroman som 21-åring, och den blev snabbt en publik- och kritikerfavorit i Frankrike. Hans verk har översatts till tiotals språk och teateruppsättningar baserade på dem har spelats världen över. Nu sätts Louis första gången upp på scen i Finland. *** På scen: Andreas Kvisgaard, Salomon Z. Patrick, Pia Runnakko, Maria Lura Skrudland, Patrik Kumpulainen och Joachim Wigelius Författare: Édouard Louis Dramatisering: Rasmus Arikka Översättning: Kasimir Koski Regi: Jakob Höglund Scenografi och kostym: Sven Haraldsson Ljusdesign: Ville Aaltonen Ljuddesign: Jaakko Virmavirta Komponist: Elia Lombardini
Shedin tämän vuoden joulumusikaalissa komisario Tiikerililja on saanut tutkittavakseen Kultasen perheen sisarusten omituisen katoamistapauksen. Peter Pan, joka ei halua kasvaa aikuiseksi, lentää yöllä sisään lastenhuoneen ikkunasta ja hakee lapset mukaansa ihmeelliseen Mikä-Mikä-Maahan, jossa kadonneet lapset ja merirosvot taistelevat taianomaisen satumaan herruudesta. Asioita kuitenkin sotkevat mustasukkainen keiju, kiero ja vaarallinen merirosvokapteeni Koukku, ja yksi krokotiilikin, joka tikityksen sijaan piipittää! Chickenshed-teatterin (UK) versiosta muokattu uusi dramatisointi tuo klassikkosadun lähemmäs tätä päivää. Peter Panista tutut teemat ovat kuitenkin vahvasti läsnä: onko aikuiseksi kasvaminen oikeasti ihan niin tarpeellista kuin usein väitetään? Lapsenmielisyydellä ja lasten mielikuvituksella on aivan erityinen voima! Ja jokainen kaipaa kuitenkin henkilöä, joka pitäisi hänestä huolta. Peter Pan on koko perheelle tarkoitettu jännittävä seikkailu, jossa koira on palkattu lapsenvahdiksi ja varjo voi vahingossa irrota omistajastaan. Ja toivottavasti esityksen jälkeen kaikki ovat oppineet, että rannalle jätettyjä vihreäsokerisia kakkuja ei kannata syödä. Rooleissa: Shed-nuoret ja Helena Haaranen Tekstin sovitus ja ohjaus: Jyri Numminen Kapellimestari ja musiikin sovitus: Tuomas Kesälä Opettajat: Hanna Nuorala, Saija-Reetta Kotirinta, Pauliina kiuru, Moona Karhu Lavastus: William Iles Pukusuunnittelu: Laura Dammert Valosuunnittelu: Teppo Saarinen Äänisuunnittelu: Jaakko Virmavirta Naamioinnin suunnittelu: Henri Karjalainen Dramaturgi: Sanna Niemeläinen
Chickenshed London - J. M. Barrie PETER PAN
Helsinki Dance Company ja kansainvälisesti arvostettu unkarilainen koreografi Adrienn Hód kutsuvat yleisön ainutlaatuiselle liikkeelliselle tutkimusmatkalle ihm
Helsinki Dance Company ja kansainvälisesti arvostettu unkarilainen koreografi Adrienn Hód kutsuvat yleisön ainutlaatuiselle liikkeelliselle tutkimusmatkalle ihmiskehoon ja -mieleen. Innovatiivisista teoksissaan tunnettu Hód haastaa kulttuuriset rajat, tavoitteenaan vapauttaa keho tabujen ja ennakkoluulojen otteesta. Näyttämö on Hódille tanssin ja dramaturgisten ratkaisujen leikkikenttä, jossa esiintyjien ja yleisön välille syntyy lukemattomia mahdollisuuksia vuorovaikutukseen sekä yhteyden rakentamiseen. Project No. 2191 -teoksen ytimessä on esiintyjien kehoissaan kantama tieto. Pitkien ohjattujen improvisaatioharjoitusten kautta HDC:n valovoimaiset tanssijat tuovat näyttämölle omat ”keholliset arkistonsa”. Yksilölliset esiintymis- ja liikelaadut, historiat, halut ja pelot avautuvat yleisölle kysyen: Mitä historiaa kannamme kehoissamme? Kuinka yksilöllisiä kokemuksemme todella ovat? Miten intohimo syntyy? Mikä meitä ajaa eteenpäin? Miten voimme antaa tilaa nykyhetkelle? Teos näyttäytyy intuition ohjaamana radikaalina leikkinä, joka resonoi myös katsojan kehossa inspiroiden, haastaen ja yllättäen. Tanssijat ja luova työryhmä venyttävät tanssin rajoja ja tutkivat ihmisilmaisun syvyyksiä. Adrienn Hódin sanoin: ”Esityksessä ihmisyys tapahtuu ihmisten edessä.”
Mauri Kunnas Kaksitoista lahjaa Joulupukille Rakastettu klassikko Pienen näyttämön lämpiö – Eläintarhantie 5 Ensi-ilta 1.
Mauri Kunnas Kaksitoista lahjaa Joulupukille Rakastettu klassikko Pienen näyttämön lämpiö – Eläintarhantie 5 Ensi-ilta 1.11.2018 Noin 40 min, ei väliaikaa Soveltuu 3-vuotiaasta ylöspäin. 10 € Mauri Kunnaksen rakastettu klassikkotarina taiotaan joulun aikaan eläväksi pienen näyttämön lämpiöön.Joulupukin kylässä, Korvatunturilla, käy kova vilske ja hyörinä, kun tonttujen suureen joulujuhlaan on enää kaksitoista päivää. Ville-tonttu pitää joulusta hurjan paljon ja lahjojen antaminen on parasta mitä hän tietää. Mutta Villellä on pulma. Miten Joulupukkia voisi ilahduttaa? Hän keksii antaa Joulupukille lahjan jokaisena päivänä ennen joulua. Ja hauskaahan siitä tulee, kun kaikki ei sujukaan suunnitelmien mukaan. Tonttupojan tempaukset onnellistuttavat kiireen keskellä ja tuovat hyvän joulumielen. Joulukylässä tapaat Ville-tontun, Joulupukin, Joulumuorin, oikeita ja sulavia poroja, Rekku-koiran, kissan ja tonttuväkeä! Rooleissa: Sanna-June Hyde, Kaisa Torkkel ja Juha Jokela Esitysoikeuksia valvoo Agency North / Suomen Näytelmäkirjailijat ja Käsikirjoittajat.
ANDRÉ WICKSTRÖM 30 VUOTTA LAVALLA – EIKÄ LOPPUA NÄY! Hyvät naiset, herrat ja kaikki huumorin ystävät – Andre Wickström on tehnyt stand-upia jo huikeat 30 vuotta
ANDRÉ WICKSTRÖM 30 VUOTTA LAVALLA – EIKÄ LOPPUA NÄY! Hyvät naiset, herrat ja kaikki huumorin ystävät – Andre Wickström on tehnyt stand-upia jo huikeat 30 vuotta! Se on pidempi aika kuin moni parisuhde kestää, ja rehellisesti sanottuna, enemmän nauruakin se on tuottanut. Tässä juhlashow’ssa André palaa lavalle entistä viisaampana (tai ainakin keski-ikäisenä) ja tarjoilee parhaat palat vuosikymmenten varrelta – sekä tietenkin täysin uutta materiaalia, koska vanhojen juttujen kierrätys kuuluu vain politiikkaan. Illan aikana selviää muun muassa, miten suomenruotsalainen hillitty olemus on kaikkea muuta kuin tönkkösuolattu hapansilakka. Tämä ilta on täynnä nostalgiaa, yllätyksiä ja ennen kaikkea naurua – sillä vaikka maailma muuttuu, yksi asia pysyy: André Wickström osaa yhä naurattaa meitä paremmin kuin meidän oma elämä. Tervetuloa juhlimaan 30 vuotta komiikkaa ja elämänviisautta (kantapäänkin kautta hankittuna)! Liput: Peruslippu 35€ ja opisk/eläk/varushlö/työtön 30€, Esteetönlippu 35€ sis. avustajalipun Hinnat sisältävät palvelumaksut!
Saara Turunen HYENANS DAGAR Hyenans dagar baserar sig delvis på Saara Turunens roman med samma nam.
Saara Turunen HYENANS DAGAR Hyenans dagar (Hyeenan päivät) perustuu osittain Saara Turusen samannimiseen romaaniin. Teos uppoutuu erääseen lisääntymiskertomukseen, se valottaa yhden naisen tarinaa hedelmöityshoidoista lapsen saamiseen. Esitys on raportinomainen seurantakertomus sekä yhden ajanjakson kuvaus, jossa yksityinen ja yhteiskunnallinen risteytyvät ja menevät sekaisin. Pinnan alla teos käsittelee kehollisuutta, kontrollia ja pärjäämisen kulttuuria. Draama sijaitsee kuvien ulkopuolella, osittain katsojan omassa mielessä. Esitys ei tarjoile valmiita vastauksia, pikemminkin se vain näyttää kohtauksia, hetkiä ja tilanteita, joista katsoja voi tehdä omat tulkintansa. Kuten Turusen aiemmissakin töissä, myös Hyenans dagar -esityksessä musiikilla ja kuvallisuudella on keskeinen osansa. Hyenans dagar on suunnattu kaikille, jotka ovat joskus tavoitelleet jotakin, kohdanneet vaikeuksia tai tulleet sysätyiksi itselleen tuntemattomaan maailmaan.
Hyenans dagar baserar sig delvis på Saara Turunens roman med samma nam. Föreställningen skildrar en kvinnas erfarenhet av fertilitetsbehandlingar och vägen till att få barn. Med ett dokumentärartat grepp skildras en tidsperiod i livet där gränsen mellan det privata och det samhälleliga suddas ut. Under ytan behandlar verket frågor om kroppslighet, kontroll och att alltid behöva klara sig själv. Dramat utspelar sig inte bara på scenen, utan också i åskådarens egna tankar och reflektioner. Föreställningen ger inga färdiga svar, utan bjuder istället på scener och ögonblick som publiken får tolka på sitt eget sätt. Musiken och bildspråket spelar en central roll, precis som i Saara Turunens tidigare föreställningar. Hyenans dagar riktar sig till alla som någonsin strävat efter något, upplevt motgångar eller kastats in i en okänd värld. ****** Aktörer: Kreeta Salminen, Elmer Bäck, Katja Küttner, Pia Runnakko, Alexander Wendelin Manus och regi: Saara Turunen Översättning: Kasimir Koski Scenografi: Milja Aho Dräktdesign: Liisa Pesonen Ljusdesign: Ainu Palmu Ljuddesign: Tuuli Kyttälä Maskdesign: Jaana Nykänen
Jussi Moila - Sini Pesonen KUNINGATARNÄYTELMÄ Kuningatarnäytelmä kertoo Kristinasta, joka oli Ruotsin kuningatar vuodesta 1632 vuoteen 1654.
Jussi Moila - Sini Pesonen KUNINGATARNÄYTELMÄ Kuningatarnäytelmä kertoo Kristinasta, joka oli Ruotsin kuningatar vuodesta 1632 vuoteen 1654. Jussi Moilan kirjoittama ja Sini Pesosen ohjaama historiallinen nykydraama hengittää vahvasti tätä päivää teemoillaan vallasta, sukupuolesta ja rakkaudesta. Nuoreen Kristinaan kohdistuu järkälemäisiä odotuksia. Hän on tyttö, jota kasvatetaan kuninkaaksi. Nainen, jonka tulee turvata kuningassuku avioitumalla ja synnyttämällä perillinen. Hallitsija, jonka täytyy olla sodassa ryvettyneen kansakuntansa keulakuva ja johtaja. Mutta Kristina haluaa jotain aivan muuta. Hän haluaa tehdä synkästä ja sivistymättömästä Ruotsista tieteen ja taiteen johtotähden, eurooppalaisen vapauden ja sivistyksen valtakunnan. Ja Kristina haluaa hovineitonsa Bellen. Ristipaine julkisen roolin ja yksityiselämän välillä synnyttää hurjaa, hauskaa ja koskettavaa draamaa. Anarkistisen kuningatar Kristinan kiehtovassa roolissa nähdään Elsi Sloan. Belleä näyttelee Aino Sirje. Rooleissa: Rauno Ahonen, Pekka Huotari, Vappu Nalbantoglu, Aino Seppo, Aino Sirje, Elsi Sloan, Alvari Stenbäck, Mikko Vihma, Joachim Wigelius, Vilma Sippola Ohjaus: Sini Pesonen Koreografia: Kaisa Torkkel Lavastus: Tinja Salmi Pukusuunnittelu: Henna-Riikka Taskinen Sävellys ja äänisuunnittelu: Aleksi Saura Valosuunnittelu: Kari Leppälä Videosuunnittelu: Tinja Salmi Naamioinnin suunnittelu: Pia Malmberg Tarpeiston suunnittelu: Mira Rokkanen Dramaturgi: Henna Piirto Erikoistehosteet: Markku Ahonen Esitysoikeuksia valvoo: Nordic Drama Corner
Ari-Pekka Lahti ALEKSI SUOMESTA Aleksi Suomesta on tositarina suomalaisesta ammattisotilaasta Aleksi Lysanderista (1989-2024).
Ari-Pekka Lahti ALEKSI SUOMESTA Aleksi Suomesta on tositarina suomalaisesta ammattisotilaasta Aleksi Lysanderista (1989-2024). Näytelmä on Ari-Pekka Lahden sovitus Tuomas Kyrön samannimisestä kirjasta (WSOY, 2023), joka oli myös Tietokirjallisuuden Finlandia-palkintoehdokas. Isovanhempiensa maatilalla Oulussa lapsuuttaan viettänyt, suomalaisen äidin ja senegalilaisen isän poika päättää tehdä itsestään sotilaan, ja lähtee 18-vuotiaana muukalaislegioonaan. Hän palvelee Afganistanissa ja useissa Afrikan maissa. Ukrainaan hän lähtee ensimmäisten vapaaehtoisten joukossa vuonna 2022, palaa välillä Suomeen, mutta lähtee uudestaan Ukrainaan syksyllä 2024, jossa hän menehtyy vuoden viimeisten päivien aikana. Näytelmää on valmisteltu yhteistyössä Aleksi Lysanderin kanssa ja hänen toiveensa oli, että esitys toteutetaan ja siitä tulee mahdollisimman rehellinen kuvaus sodan jäljistä ja siitä, miten sota ei koskaan ole oikea ratkaisu. Rooleissa: Roderick Kabanga, Eetu Känkänen Kirjailija: Tuomas Kyrö Dramatisointi: Ari-Pekka Lahti Ohjaus: Tuomas Rinta-Panttila Lavastus, valo- ja videosuunnittelu: Mika Haaranen Pukusuunnittelu: Elina Kolehmainen Sävellys ja äänisuunnittelu: Aleksi Saura Naamioinnin suunnittelu: Tuula Kuittinen Dramaturgi: Sanna Niemeläinen Esitysoikeuksia valvoo: Nordic Drama Corner
Sandy Rustin SUTINAA JA SÄÄTÖÄ Komediakuningatar Sari Siikanderin ohjaama Sutinaa ja säätöä on flirttaileva farssi, jossa avioliiton kulisseista pidetään kiinni
Komediakuningatar Sari Siikanderin ohjaama Sutinaa ja säätöä on flirttaileva farssi, jossa avioliiton kulisseista pidetään kiinni kynnet sinisinä, mutta samalla hypätään päätä pahkaa syvään päätyyn niin riemukkaasti, että katsojan onnellinen osa on nauraa vedet silmissä mukana! Sylvia (Pihla Penttinen) ja hänen salarakkaansa Beau (Sauli Suonpää) ovat saapuneet jokavuotiselle syntiselle huvilatapaamiselleen. Tällä kertaa Sylvia pudottaa Beaulle todellisen uutispommin, ja kertoo jättäneensä miehensä. Sähkeellä! Tämä on vasta alkua, sillä seuraavaksi kaksikon puolisot (Emilia Sinisalo ja Heikki Ranta) pelmahtavat samalle huvilalle! Todellinen salaisuuksien Pandoran lipas revähtää auki ja niin henkilöiden identiteetit kuin avioliittokäsitykset joutuvat kiivaasti kieppuvaan myllyyn. Broadwaylla ensi-iltansa vuonna 2023 saanut Sutinaa ja säätöä sijoittuu herkullisesti 1920-luvun Englantiin, mutta sen käänteet ja käänteissä kärvistelevät ihmiset ovat täyttä tätä päivää, tunnistettavia ja samaistuttavia, kaikessa hullunkurisuudessaan rakastettavia ja pakahduttavan hauskoja. Sutinaa ja säätöä on uusi ja raikas farssikomedia parisuhteista. Kuumana kuplivaa sutinaa ja sysipimeitä salaisuuksia pulppuava parituntinen, jonka aikana katsoja tulee yllätetyksi monta kertaa – aivan kuten komedian henkilötkin. Rooleissa: Pihla Penttinen, Sauli Suonpää, Emilia Sinisalo, Heikki Ranta, Ella Lymi ja Mikko Virtanen Suomentaja: Reita Lounatvuori Ohjaus: Sari Siikander Lavastus: Peter Ahlqvist Pukusuunnittelu: Elina Kolehmainen Valosuunnittelu: Petteri Heiskanen Äänisuunnittelu: Eero Niemi Naamioinnin suunnittelu: Jutta Kainulainen Dramaturgi: Ari-Pekka Lahti Esitysoikeuksia valvoo: Nordic Drama Corner
Sandy Rustin SUTINAA JA SÄÄTÖÄ
Juha Jokela LET´S PLAY BUSINESS Juha Jokelan uutuuskomedia Let’s Play Business käsittelee nykyaikaisen työelämän haasteita hykerryttävällä otteella.
Juha Jokela LET´S PLAY BUSINESS Juha Jokelan uutuuskomedia Let’s Play Business käsittelee nykyaikaisen työelämän haasteita hykerryttävällä otteella. Se on oivaltava, paikoin täysin päätön komedia, joka yllättää, naurattaa ja osuu aikaan kuin ryhmysauva pahvilaatikkoon – toisin sanoen jättää jäljen. Tarinan tapahtumat sijoittuvat HX-nimiseen suomalaiseen projektikonsultointifirmaan, jonka autoritaarinen johtaja Raimo Hemming on hiljattain jäänyt eläkkeelle. HX:n työntekijät, jotka itse kutsuvat itseään “höksyiksi”, yrittävät sopeutua karismaattisen, mutta hyvin kiistanalaisen keulakuvan jälkeiseen aikaan. Hemmingin liittolaiset, kuten Hannu (Santeri Kinnunen) ja hänen oikkujensa uhrit, kuten Ressu (Sanna-June Hyde), joutuvat nyt elämään samaa avokonttoritodellisuutta. Ex-pomon jättämien arpien käsittely sopii erityisen huonosti uuden toimitusjohtajan Artturin (Martti Manninen) lennokkaisiin työkulttuuri-ideoihin, joissa etsitään liiketoimintaan luovuutta ja tarvittaessa virkistytään tanssimalla. Let’s Play Business käsittelee tyylikkäästi ja hienostuneen satiirisesti johtamista, vahvan johtajan kaipuuta sekä työelämän mielekkyyttä. Tai siis käsittelisi, mutta… …kyseistä tarinaa on jostain sattuman oikusta palkattu esittämään näyttelijäseurue, jonka taiteellinen johtaja (Wanda Dubiel) ei varsinaisesti pelaa yhteisesti sovitun sääntökirjan mukaan. Hänen vahvuuksiinsa eivät kuulu tasa-arvo, itsetuntemus, kohtuus tai oman toiminnan kriittinen tarkastelu. Seurauksena on yritystarinan rinnalla kulkeva hallitsemattomaksi kiihtyvä kaaos, jossa rooleja vaihtuu lennosta ja kulisseja kaatuu, ja joka on ennen kaikkea teatterin talouspäällikön (Jan-Christian Söderholm) pahin painajainen: “Näytti edulliselta. Tulee olemaan kaikkee muuta. Henkinen hinta on mittaamaton.” Luvassa on hykerryttävää dialogia, terävää aikalaisanalyysiä ja hulvatonta tilannekomiikkaa. Rooleissa: Wanda Dubiel, Tiina Peltoneni, Sanna-June Hyde, Santeri Kinnunen, Aksinja Lommi, Kai Lähdesmäki, Martti Manninen, Unto Nuora, Raili Raitala, Ursula Salo, Jan-Christian Söderholm Käsikirjoitus ja ohjaus: Juha Jokela Dramaturgi: Henna Piirto Koreografi: Valtteri Raekallio Ohjaajan assistentti: Johanna Elovaara Lavastus: Antti Mattila Pukusuunnittelu: Sari Suominen Valosuunnittelu: Toni Haaranen Videosuunnittelu: Timo Teräväinen Äänisuunnittelu: Maura Korhonen Naamioinnin suunnittelu: Aino Hyttinen Tarpeiston suunnittelu: Mira Rokkanen Esitysoikeuksia valvoo: Nordic Drama Corner
Iikka Kivi - Erityinen luontosuhde Ilmapiirin kiristyessä ja jakolinjojen syventyessä on tärkeää muistaa, että yksi asia on meille kaikille yhteinen: Suomen luo
Iikka Kivi - Erityinen luontosuhde Ilmapiirin kiristyessä ja jakolinjojen syventyessä on tärkeää muistaa, että yksi asia on meille kaikille yhteinen: Suomen luonto. Koomikko Iikka Kiven stand up -soolonäytös Erityinen luontosuhde herättelee suomalaisia kokemaan, vaalimaan ja suojelemaan omaa suhdettaan luontoon sekä kysyy, miten karhunkaatajien kansan jälkeläisistä tuli valkoposkihanhista stressaantuvia sähköskuuttaajia. Hyväntuulisen piikikkäässä esityksessä esiintyy laaja joukko suomalaisia otuksia hupenevista hömötiaisista roimasti runsastuvaan kesämökkeilijäkantaan. Vaikka aihe on vakava ja luonnon tila huono, esitys ei keskity saarnaamiseen tai syyllistämissormen heilutteluun, vaan pyrkii ennen kaikkea innostamaan, löytämään ratkaisuja ja kannustamaan ihmisiä löytämään oman suhteensa luontoon. Iikka Kiven loppuunmyydyille katsomoille esitetty soolo "Spede on kuollut" nähtiin vuonna 2019. Uutta sooloa onkin odotettu kuin kevätmuuttajia takatalven keskellä!
Mauri Kunnas – Liila Jokelin – Lauri Schreck KUKA KAAPPASI AURINGON Väinölän taivaalla aurinko paistaa kultaisena.
Mauri Kunnas – Liila Jokelin – Lauri Schreck KUKA KAAPPASI AURINGON Väinölän taivaalla aurinko paistaa kultaisena. Niin kultaisena, että Pohjolan ahne Louhi saa idean: jos ryöstäisikin auringon ja takoisi sen kultakolikoiksi! Louhi susijoukkoineen vangitsee auringon luolaan ja Väinölässä tulee kylmä. Pohjolassa sen sijaan on läkähdyttävän kuuma, kun kahlittu aurinko porottaa vihaisena luolassaan. Mutta auringolla on voima, jolle edes Louhi ei mahda mitään. Ahneinkin oppii, mikä elämässä on oikeasti tärkeää. Mauri Kunnaksen samannimiseen lastenkirjaan perustuvan upouuden lasten musiikkinäytelmän ohjaa ja dramatisoi Liila Jokelin, joka on myös säveltänyt näytelmän musiikin yhdessä Lauri Schreckin kanssa. Tässä energisessä musiikkinäytelmässä paahdetaan rockia ja näyttäviä taistelukoreografioita koko näyttämön täydeltä! Esityksessä hehkuu Mauri Kunnaksen tunnistettava maailma. Näytelmän huumori, viisaus ja oivaltavuus lämmittävät pitkään. Rooleissa: Juha Jokela, Jouko Klemettilä, Sanna Majuri, Arttu Kapulainen, Inkeri Raittila, Sanna Saarijärvi, Antti Timonen, Leenamari Unho Kirjailija: Mauri Kunnas Dramatisointi, ohjaus ja sävellys: Liila Jokelin Sävellys: Lauri Schreck Koreografia: Arvo Jean-Michael Ärlig Lavastus ja puvut: Katariina Kirjavainen Naamioinnin suunnittelu: Ronja Nylund Valosuunnittelu: Teppo Saarinen Äänisuunnittelu: Riku-Pekka Kellokoski Tarpeiston suunnittelu: Mira Rokkanen Dramaturgi: Sanna Niemeläinen Oikeuksien valvoja: Agency North
John Logan MOULIN ROUGE! MUSIKAALI Helsingin Kaupunginteatterin Moulin Rouge! Musikaali on megamenestys! Oscar-palkittu eeppinen klassikkoelokuva herää henkiin,
Helsingin Kaupunginteatterin Moulin Rouge! Musikaali on megamenestys! Oscar-palkittu eeppinen klassikkoelokuva herää henkiin, ja sykkii elämää Kaupunginteatterin suurella näyttämöllä. Moulin Rouge! Musikaali räjäyttää tajuntasi, stimuloi kaikkia aistejasi ja kietoo sinut ennenkokemattoman hekumalliseen kimallukseen. Visuaalinen spektaakkeli ja intohimoinen rakkaustarina sisältää popmusiikin historian suurimpia hittejä. Moulin Rouge! Musikaali on aistillinen, näyttävä musikaalishow ja satumainen, henkeäsalpaava rakkaustarina. Musikaali vie katsojan legendaariseen 1800-luvun lopun yökerhoon Pariisiin. Kaikki on sallittua, ja kaiken saa anteeksi rakkauden nimissä, kun boheemi nuori säveltäjä rakastuu kauniiseen kurtisaaniin, ja kielletyt intohimot leimahtavat. Kymmenen Tony-palkintoa kahmineessa Moulin Rouge! Musikaalissa kuullaan yli seitsemääkymmentä musiikkihistorian suurinta hittiä. Moulin Rouge! Musikaali on hunajaista hedonismia kaikilla herkuilla. Astu sisään hekumalliseen loistoon, unohda kaikki estosi ja antaudu villiin ilonpitoon – tervetuloa Moulin Rouge! Musikaaliin! Rooleissa: Jennie Storbacka, Martti Manninen, Risto Kaskilahti, Joel Mäkinen, Nea-Maria Alanko, Laura Allonen, Sofia Arasola, Nicolas Frimodig, Sari Haapamäki, Asbjørn Hagen, Natasja Jean-Charles, Wilhelm Blomberg, Suvi Salospohja, Antti Lang, Marissa Lattu, Matti Leino, Lasse Lipponen, Pekka Louhio, Kai Lähdesmäki, Eleonoora Martikainen, Jero Mäkeläinen, Ville Mäkinen, Ulla Paajanen, Samuli Pajunen, Saara-Elina Partanen, Justus Pienmunne, Raili Raitala, Tuukka Raitala, Samuli Saurén, Katrin Vaskelainen, Mikko Vihma, Yasmine Yamajako, Osku Ärilä Käsikirjoitus: John Logan Suomentaja: Paavo Leppäkoski Ohjaaja: Anders Albien Apulaisohjaaja: Kirsi Karlenius Vastaava kapellimestari: Eeva Kontu Kapellimestari: Ville Myllykoski Lavastus: takis Pukusuunnittelu: Astrid Lynge Ottosen Pukukoordinaattori: Laura Dammert Valosuunnittelu: Palle Palmé Äänisuunnittelu: Kai Poutanen Koreografi: Jennie Widegren/Anja Gaardbo/Kirsty McDonald/Zain Odelstål Naamioinnin suunnittelu: Maija Sillanpää Dramaturgi: Henna Piirto Perustuu Baz Luhrmanin elokuvaan Moulin Rouge.
John Logan MOULIN ROUGE! MUSIKAALI
Astrid Lindgren VELJENI LEIJONAMIELI ”Nyt me kerromme tarinan veljeksistä, Kaarle ja Joonatan Leijonasta, ja siitä kuinka heistä tuli Leijonamieliä.
Astrid Lindgren VELJENI LEIJONAMIELI ”Nyt me kerromme tarinan veljeksistä, Kaarle ja Joonatan Leijonasta, ja siitä kuinka heistä tuli Leijonamieliä. Tämä tarina on niin kuin satu, ja vähän myös kummitusjuttu, mutta kaikki on kuitenkin totta.” Astrid Lindgrenin Veljeni Leijonamieli on rakastettu klassikkosatu, maaginen fantasia veljeksistä, jotka kantavat toisiaan vaikeuksien yli. Se on tarina rohkeudesta, veljeydestä ja rakkaudesta. Se on huikea seikkailu, jossa jokainen löytää rohkeutensa. Veljeni Leijonamieli kertoo kahdesta veljeksestä, Korpusta (Alexander Wendelin) ja Joonatanista (Mikko Kauppila). Isoveli Joonatan kuolee pelastaessaan sairasta veljeään Korppua tulipalolta, ja pian menehtyy myös Korppu. Veljekset matkaavat lyhyen maanpäällisen elämänsä jälkeen kauniiseen maahan, Nangijalaan, jossa he taistelevat yhdessä pahan voimia vastaan. Matkasta tulee huima ja jännittävä seikkailu, jonka aikana pelokkaasta Korpusta kasvaa rohkea Leijonamieli. Veljeni Leijonamieli kertoo surusta kauniisti ja kasvaa maagiseksi fantasiaseikkailuksi, joka on täynnä rohkeutta ja toivoa. Se kertoo valtavasta rakkaudesta, joka voittaa pelot ja jopa kuoleman. Astrid Lindgrenin Veljeni Leijonamielen suurelle näyttämölle ohjaa Jakob Höglund. Esitys yhdistelee musiikkiteatteria, nukketeatteria ja koreografiaa fantastiseksi, visuaalisesti henkeäsalpaavaksi kokonaisuudeksi. Rooleissa: Mikko Kauppila, Alexander Wendelin, Laura Alajääski, Sofia Hilli, Tuukka Leppänen, Lasse Lipponen, Pekka Louhio, Kai Lähdesmäki, Sanna Majuri, Kari Mattila, Reetta Moilanen, Unto Nuora, Samuli Pajunen, Mikko Paloniemi, Tiina Peltonen, Elena Rekola, Inka Tiitinen, Riina Tikkanen, Risto Kaskilahti, Kalle Lähde Muusikko: Senni Valtonen Dramatisointi: Alexander Mørk-Eidem Ohjaus: Jakob Höglund Koreografia: Jakob Höglund & työryhmä Ohjaajan ja koreografin assistentti: Johanna Elovaara Tekstin sovitus, käännös ja laulutekstit: Rasmus Arikka Sävellys ja äänisuunnittelu: Stefan Johansson Lavastus: Vilma Mattila Pukusuunnittelu: Heidi Wikar Valo- ja videosuunnittelu: Toni Haaranen ja William Iles Naamioinnin suunnittelu: Milja Mensonen Nukkien suunnittelu: Heini Maaranen Dramaturgi: Ari-Pekka Lahti Lauluvalmennus: Jukka Nylund Apulaislavastaja: Riku Suvitie
Astrid Lindgren VELJENI LEIJONAMIELI